# data[].attributes.headline
Nacionalni kviz za poticanje čitanja – ISTRAŽIVAČI PLANETA Z. 

# data[].attributes.subject
Nacionalni kviz za poticanje čitanja – ISTRAŽIVAČI PLANETA Z. 

# data[].attributes.body
Dragi učenici!
Pozivam vas da u  sklopu Mjeseca hrvatske knjige odvojite petnaestak minuta  i do 23. 10. 2020. riješite Nacionalni kviz za poticanje čitanja – ISTRAŽIVAČI PLANETA Z.

Ovogodišnji je Mjesec knjige posvećen planetu Zemlji, a rješavanjem kviza saznat ćete neke zanimljivosti, vjerojatno se i iznenaditi nekim podatcima, šokirati ili rastužiti, ali i sudjelovati u završnom izvlačenju nagrada.

Kviz se nalazi na mrežnoj stranici: https://www.mhk.hr/kviz/, sastoji se od 15 pitanja i vrlo je jednostavan za rješavanje – dovoljno vam je računalo, tablet ili mobitel.

Ne zaboravite na kraju kviza popuniti tražene podatke tj. navesti naziv naše školske knjižnice (šk. knjižnica OŠ Ivana Gundulića)  kako biste mogli sudjelovati u završnom izvlačenju nagrada.
Svako pitanje sadrži poveznicu u kojoj se krije točan odgovor, stoga treba otvoriti predloženu poveznicu (kliknuti na riječ ili skupinu riječi koje su istaknute plavom bojom), proučiti je i nakon toga odgovoriti na pitanje.
U pitanju koje nudi poveznicu s digitaliziranom knjigom, treba prolistati knjigu da bi se došlo do točnog odgovora.
U pitanju s interaktivnom kartom treba pronaći traženo mjesto na karti, kliknuti na njega i u tekstu pronaći točan odgovor.
Vjerujte, ZABAVNO JE, NIJE PRETEŠKO, UVJEŽBAVATE TEHNIKE BRZOG ČITANJA (nije nužno pročitati cijeli tekst da biste pronašli točan odgovor), UČITE i ODAJETE PRIZNANJE KNJIGAMA I PREDIVNOM PLANETU NA KOJEM ŽIVIMO (a kojemu smo očito narušili ravnotežu).

# data[].attributes.headline
Međunarodni Dan OČARANOSTI BILJKAMA 🌷🥀🌲🌾🌴🌳

# data[].attributes.subject
Međunarodni Dan OČARANOSTI BILJKAMA 🌷🥀🌲🌾🌴🌳

# data[].attributes.body
18. svibnja obilježava se, već deveti put,  jedan neobičan dan – Dan očaranosti biljkama (Fascination of Plants Day).  Biljke su zaista očaravajuće – od jedne male neugledne sjemenke posijane u tlo nastaju prekrasne vrste cvijeća, stabala, voća, povrća, žitarica i ostalog biljnog svijeta najrazličitijih oblika i boja, neophodnih za opstanak svih bića na Zemlji.
Biljke su oduvijek očaravale i književnike. Andersenove bajke „Petero iz graškove mahune“, „Kraljevna na zrnu graška“, „Tratinčica“, Krležina balada „Ni med cvetjem  ni pravice“, đurđice iz Matoševe pjesme „Srodnost“, Galovićeve „Maćuhice“ tek su malen dio književnih primjera opijenosti florom.

Zastanimo danas na tren, osvrnimo se oko sebe i prepustimo se očaravajućem svijetu biljaka. A ako stignete, pročitajte i neku „cvjetnu književnu poslasticu“.

# data[].attributes.headline
Međunarodni dan obitelji - 15. svibnja 💕

# data[].attributes.subject
Međunarodni dan obitelji - 15. svibnja 💕

# data[].attributes.body
"Dom je tamo gdje je srce." (J. J. McCloskey)

Više detalja o ovom datumu možete otkriti na:
http://www.skole.hr/aktualno/vazni-datumi?news_id=5673

# data[].attributes.body
Djevojčica Una se, s pravom pita, zašto neki imaju više, a neki manje. Kako će roditelji svojoj znatiželjnoj djevojčici odgovoriti na ovo pitanje, saznajte iz još jedne slikovnice Ide Marinić.

# data[].attributes.attachment_link.title
Zašto neki imaju više, a neki manje?.pdf

# data[].attributes.body
Osiječka psihologinja svojom novom slikovnicom i "ljetnom" temom otvara pitanja o odnosu čovjeka i prirode od koje čovjek prečesto uzima više no što mu je potrebno.
Ostanimo odgovorni ili postanimo odgovorni, i kad je priroda u pitanju...

# data[].attributes.attachment_link.title
Gdje su nestale sve ribe? (ZAPELI ZAJEDNO).pdf

# data[].attributes.body
U nedjelju obilježavamo Majčin dan, a svojoj čestitki i zagrljaju možete pridružiti i stihove koje izgovaraju naši učenici uz njihove podjednako lijepe ilustracije.
Svim mamama čestitamo njihov dan!

# data[].attributes.attachment_link.title
Rukovet stihova mamama i bakama (one su naše druge mame)

# data[].attributes.attachment_link.description
Book Creator is a simple tool for creating awesome digital books. Create your own teaching resources or have your students take the reins.

# data[].attributes.headline
Nježna priča o svili i jednoj bubici 🧡💛💚💙💜

# data[].attributes.subject
Nježna priča o svili i jednoj bubici 🧡💛💚💙💜

# data[].attributes.body
Pred vama je kratka priča „Svila u rukama moje majke“, autorica Marije Radonić i Antonije Rusković Radonić. Nevjerojatna je to priča o dubrovačkoj konavoskoj tradiciji i malenoj svilenoj bubici.
Saznajte kako nastaje svila uživajući podjednako u očaravajućim ilustracijama i glasu pripovjedačice koje kao da i same bojama i riječima pletu priču od svile.

# data[].attributes.attachment_link.title
Svila u rukama moje majke, autorica Marija Radonić

# data[].attributes.body
"Jednog vikend jutra jedna je mama potaknula (čitaj: puno nagovarala) jedanaestogogišnjeg sina da zajedno naprave nešto zanimljivo i korisno za njegove vršnjake. Kroz razgovor, zajedničko planiranje, biranje materijala i rješavanje tehničkih zavrzlama napravili su Moj korona dnevnik.", objašnjava psihologinja Rebeka Bulat nastanak ove zanimljive knjižice.
Dodaje i kako je "ova mala knjižica namijenjena djeci osnovnoškolske dobi ili predškolcima koji je mogu uz pomoć roditelja ispuniti, obojati, urediti po volji i sačuvati kao uspomenu na ovo jedinstveno iskustvo u događaju kojega će pamtiti i povijest.Materijal je namijenjen za osobnu upotrebu ili upotrebu u edukativne svrhe. Nije dopušteno mijenjati ga, prodavati, niti na ikakav drugi način upotrijebiti u komercijalnu svrhu." (preuzeto s http://www.psiholog-rebeka-bulat.hr/index.php/procitajte/item/49-moj-korona-dnevnik)
KLIKNITE NA FOTOGRAFIJU, PREUZMITE DNEVNIK i SAČUVAJTE USPOMENE.

# data[].attributes.headline
Bajka "Zvjezdani dječak" u zanimljivom obliku "papirnatog kazališta"🎭

# data[].attributes.subject
Bajka "Zvjezdani dječak" u zanimljivom obliku "papirnatog kazališta"🎭

# data[].attributes.body
Kulturno društvo „Aster“ iz Dubrovnika uprizorilo je bajku Oscara Wildea „Zvjezdani dječak“, u obliku kamishibai kazališta.
Riječ je o malom putujućem „papirnatom kazalištu“ nastalom u Japanu koje je nekad u prošlosti, kada nije bilo televizora, bilo jako popularno među japanskom djecom. Kamishibai pripovjedači na svojim su biciklima nosili male pozornice te išli od sela do sela i djeci pričali priče. Djeca bi od njih kupila slatkiše i smjestivši se pred malom pozornicom uživala u bajkovitim svjetovima prekrasnih i poučnih priča.
Toplo vam preporučujem da se udobno smjestite, uz slatkiše, pred svoje „kazališne ekrane“ i odvojite 15-ak minuta za ovu lijepu bajku te otkrijete što se dogodilo dječaku kojeg je, kao djetešce sve u zlatu,  pronašao drvosječa u šumi.

# data[].attributes.attachment_link.title
Kulturno društvo Aster - "Zvjezdani dječak" Oscara Wildea

# data[].attributes.headline
Knjigosmijeh 😅– prva virtualna Noć knjige

# data[].attributes.subject
Knjigosmijeh 😅– prva virtualna Noć knjige

# data[].attributes.body
U četvrtak, 23. travnja 2020.,  povodom obilježavanja Noći knjige održan je „Knjigosmijeh“.

U jednosatnom virtualnom druženju učenika i nastavnika naše škole s knjigom kao vrelom duhovitosti, humora, vedrine i životnog optimizma – prijeko potrebnima i u ozbiljnim vremenima – doživljavajući smijeh kao  lijek, a umjetnost neprolaznom i vječnom ljepotom, nastavnice Hrvatskog jezika, Maja Bezina i Anamarija Didović Batinić, te školska knjižničarka Martina Skvrce čitale su i pripovijedale priče, anegdote i druge književne vrste s elementima humora.

Imali smo priliku i čuti zanimljivo predavanje „Humor u doba korone“ u kojemu je školska psihologinja Petra Kvartuč govorila o humoru s gledišta psihologije naglasivši kako je humor zrela obrambena reakcija na stresne situacije.

Školska pedagoginja Mateja Šarlija otkrila nam je svoju ljubav prema Muminima, približivši nam svijet ovih velikodušnih i veselih bića koji su iz knjiga finske spisateljice Tove Jansson  postali i likovi iz crtića. Osim što nas uveseljavaju, jedan od najvećih darova koji su nam Mumini dali je taj što nam ukazali na važnost malih užitaka koji će nam pomoći da prođemo kroz teška vremena.

„Knjigosmijeh“ su glazbom oplemenili Martina Lončar i Lovro Marković, učenici 6. razreda, izvevši „La muusicu di notte“, „Cesaricu“  i „Moj lipi anđele“.

Knjige i glazba zaista spajaju ljude!

# data[].attributes.body
Povodom obilježavanja Noći knjige, koja je ove godine bitno različita od dosadašnjih, uz njezin ovogodišnji moto – S knjigom nisi izoliran! – učenici i nastavnici naše škole fotografirali su se iz svojih domova s knjigama-prijateljicama.

Prikupljeno je čak 169 fotografija, povezanih u virtualnu izložbu „Knjiga – izvor radosti“.

Hvala svima koji su sudjelovali postajući tako i sami izvor radosti za druge! Jer radost je zarazna!

Izložbu možete pogledati na poveznici:

https://carnet-my.sharepoint.com/:v:/g/personal/martina_skvrce_skole_hr/EY9Vpi2E6ylHokECMmjWrZ4B9giao3v2q_m2ZjL2tgT1vg?e=8S8uOJ

# data[].attributes.body
Izdavačka kuća Alfa poziva vas na avanturu čitanja lektirnih djela, ali i mnogih drugih zanimljivih naslova za slobodno čitanje u read-only formatu.
Evo što sve možete odabrati:
| 1. Ciklus
Sijač sreće - Božidar Prosenjak https://nastava.alfa.hr/sijac-srece
Najljepše priče Hansa Christiana Andersena https://nastava.alfa.hr/najljepse-price/
Izabrane bajke Braće Grimm https://nastava.alfa.hr/izabrane-bajke/
| 2. Ciklus
Meni je najbolje biti ja - Ankica Blažinović Kljajo
https://nastava.alfa.hr/meni-je-najbolje-biti-ja
Miron u škripcu - Anto Gardaš https://nastava.alfa.hr/miron-u-skripcu
Krik - Zlatko Krilić https://nastava.alfa.hr/krik/
Veliki zavodnik na prvom spoju - Zlatko Krilić
https://nastava.alfa.hr/veliki-zavodnik-na-prvom-spoju
Tko vjeruje u rode još - Nada Kumrić Mihoković https://nastava.alfa.hr/tko-vjeruje-u-rode-jos/
| 3. Ciklus
Trči, ne čekaj me - Bojana Meandžija https://nastava.alfa.hr/trci-ne-cekaj-me
Maturalac - Branka Primorac https://nastava.alfa.hr/maturalac/
Hrvač - Melita Rundek https://nastava.alfa.hr/hrvac/
Haj, ja sam online - Melita Rundek https://nastava.alfa.hr/ja-sam-online/
Prosjak Luka - August Šenoa https://nastava.alfa.hr/prosjak-luka/

| Prijedlozi za slobodno čitanje
Ja, konj - Z. Balog https://nastava.alfa.hr/ja-konj
Pudlica to najbolje zna - B. Prosenjak https://nastava.alfa.hr/pudlica-to-najbolje-zna/
Zvonka Zmaj i tri kavalira - B. Primorac https://nastava.alfa.hr/zvonka-zmaj/
Bal inja u New Yorku - F. Colin https://nastava.alfa.hr/bal-inja/
Bertik i njuškalo - P. Soukupova  https://nastava.alfa.hr/bertika-i-njuskalo/      Kemijski leksikon za ljubitelje kratkih crtica iz znanosti https://nastava.alfa.hr/kemijski-leksikon/

# data[].attributes.body
Današnji je Dan planeta Zemlje drukčiji od prijašnjih. Život se za čovjeka usporio i kao da je stao, a svijet se obnavlja. U lagunu Venecije vratili su se dupini, iz Indije se nakon trideset godina ponovno mogu vidjeti vrhovi Himalaje, zrak i voda nikad nisu bili čišći... Zar virus mora spašavati Zemlju? Zar to ne bi trebao raditi čovjek? Svi mi možemo i moramo brinuti i čuvati svijet u kojem živimo. Na primjer, razvrstavajmo otpad.
Kako se to radi, pogledajte u kratkom filmu koji je nastao prošle godine u suradnji učenika naše škole i srednjoškolaca iz Obrtničke i tehničke škole.💑
Film je financirala Nacionalna zaklada za razvoj civilnog društva i Europska zaklada za filantropiju i društveni razvoj.
Poveznica na film "Odvoji i spoji":
https://carnet-my.sharepoint.com/:v:/g/personal/martina_skvrce_skole_hr/EV7G1ZFevG5BlvRPklJ1k5AB_ISRZvWJyDUYjH-LipWvFQ?e=dv6A45

# data[].attributes.headline
Za sve ljubitelje životinja i prirode - Moj planet!

# data[].attributes.subject
Za sve ljubitelje životinja i prirode - Moj planet!

# data[].attributes.body
23. travnja 2020. - četvrtak - 15:30

# data[].attributes.headline
U četvrtak se i naša škola pridružuje obilježavanju Noći knjige 2020.📚

# data[].attributes.subject
U četvrtak se i naša škola pridružuje obilježavanju Noći knjige 2020.📚

# data[].attributes.body
Na ovoj se poveznici možete informirati o svim događajima u Noći knjige u Hrvatskoj:
https://nocknjige.hr/programi.php?s_dat=2020-04-23

# data[].attributes.body
Velika hrvatska spisateljica, koju zovu i hrvatskim Andersenom, Ivana Brlić-Mažuranić,  rođena je 18. travnja 1874.  Uz njezine bajke i romane odrasle su i odrastat će brojne generacije, a vjerujem da svatko od vas ima najdražu priču iz Ivaninih "Priča iz davnina", zbirke koja predstavlja njezin književni vrhunac.
"Kako je Potjeh tražio istinu" jedna je od osam bajki iz te knjige, a u čast Ivanina rođendana, predlažem vam da pogledate istoimeni zabavan crtić.
(Crtić je inače dio animiranih interaktivnih "Priča iz davnine", međunarodnog projekta u izdanju Naklade Bulaja.)

# data[].attributes.attachment_link.authors[].name
Priče iz davnina - Ivana Brlić Mažuranić

# data[].attributes.attachment_link.title
"Kako je Potjeh tražio istinu" , animirani film u režiji Australca Nathana Jureviciusa

# data[].attributes.headline
Hm, INTERAKTIVNE priče? / JUNIOR avanture

# data[].attributes.subject
Hm, INTERAKTIVNE priče? / JUNIOR avanture

# data[].attributes.body
Klikni na donju fotografiju i saznaj što su to interaktivne e-priče. Učenje kroz zabavu zajamčeno!

# data[].attributes.attachment_link.title
Pogledaj odlične besplatne interaktivne dječje knjige

# data[].attributes.attachment_link.description
3 napete priče obogaćene interaktivnim igrama i zadacima koji potiču djetetov razvoj. Knjige su razvijene s poznatim razvojnim psihologom i priznatim dječjim piscima, te ilustratorima.

# data[].attributes.headline
Provjerite kako izgledaju „Emil i detektivi“ na pozornici ZKM-a

# data[].attributes.subject
Provjerite kako izgledaju „Emil i detektivi“ na pozornici ZKM-a

# data[].attributes.body
Zagrebačko kazalište mladih još je 2015., pod redateljskom palicom Milana Trenca, uprizorilo lektirni roman „Emil i detektivi“, a predstavu odnedavno možemo gledati i iz svojih domova.

Uživajte u napetoj detektivskoj priči s berlinskih ulica i, naravno, #ostani(mo)doma!

# data[].attributes.body
Dragi lastani, želim vam dobru zabavu uz novi broj Modre laste!

# data[].attributes.body
Uživajte u travanjskom Smibu!

# data[].attributes.headline
Besplatna aplikacija SMIB igre za pametni telefon ili tablet

# data[].attributes.subject
Besplatna aplikacija SMIB igre za pametni telefon ili tablet

# data[].attributes.body
Školska knjiga nudi dodatan sadržaj uz dječji časopis Smib u vidu besplatne aplikacije SMIB igre. Kao što sami objašnjavaju, "Smibove su digitalne igre edukativne, maštovito ilustrirane i animirane. Potiču djecu na logično razmišljanje, pomažu im u usvajanju prostornih odnosa, novih pojmova, lakšem učenju abecede, razvijanju pamćenja."
Više doznajte na:
https://www.skolskiportal.hr/sadrzaj/skolska-knjiga-za-vas/besplatna-aplikacija-smib-igre/

# data[].attributes.headline
"Školske novine" prešle s tiskanog na digitalno izdanje

# data[].attributes.subject
"Školske novine" prešle s tiskanog na digitalno izdanje

# data[].attributes.body
Poštovani nastavnici,
zbog postojeće epidemije i zbog posljedica potresa u Zagrebu, Tjednik za odgoj i obrazovanje "Školske novine" privremeno se neće tiskati nego će javnosti biti dostupan u online izdanju.
Posljednja tri broja potražite na poveznici:
http://www.skolskenovine.hr/tjednik_arhiva.aspx

# data[].attributes.headline
Malo jednostavne kreativnosti pred Uskrs🐰🐣

# data[].attributes.subject
Malo jednostavne kreativnosti pred Uskrs🐰🐣

# data[].attributes.body
Ukoliko se spremate bojati jaja za Uskrs, možda bi se ove godine mogli okušati u jednostavnoj decoupage tehnici. Njezin razumljiviji naziv glasio bi salvetna tehnika i može se primijeniti na najrazličitijim predmetima, drvu, staklu, papiru, metalu… pa i na jajima.

Za jedinstvena i personalizirana decoupage jaja potrebna su vam:

- tvrdo kuhana i ohlađena jaja

-  salvete po vašem izboru (ja sam koristila one koje sam našla doma – rođendanske, božićne i jednobojne)

- bjelanjak

- kist (može i onaj koji koristite na Likovnom) i

- DOBRA VOLJA.

Postupak:

1. Odvojite od salveta samo prvi sloj. On se koristi u ovoj tehnici.

2. Odvojeni prvi sloj salveta rukom iskidajte na sitnije komadiće po želji. Možete kidati motive koje želite na svojim jajima.

3. Jaja postupno mažite bjelancem, na premazani dio stavite komadić salvete te ga potom premažite bjelancem. Postupak ponavljajte dok ne ispunite cijelu površinu jaja.

4. Važno! Nemojte previše premazivati salvete jer će vam se onda one početi gužvati i kidati.

Možete fotografirati svoja jaja i fotografije poslati u kanal Stručne službe u naše virtualne učionice ili svojim učiteljicama.

U kratkom videu pogledajte moja šarena (šašava) jaja.😘

Sretan Uskrs!

# data[].attributes.body
Ljubiteljima slikovnica, učenicima koji polako kreću u svijet slova i vježbaju čitati, starijoj braći i sestrama, roditeljima, djedovima i bakama koji čitaju mlađima, a sad je prava prilika za druženje uz knjigu, predstavljam tri e-slikovnice Pučkog otvorenog učilišta Korak po korak.

Ako vas zanima kako izgledaju pseća prijateljstva, što dobijemo kada nešto naše podijelimo s drugima, ili vam možda ponekad ide na živce nositi naočale ili ništa od ovoga nego jednostavno volite čitati, pročitajte slikovnice BURSUNSUL I PASKUALINA,  DORA I NAOČALE i NARANČE ZA SVE.

Slikovnice možete slušati ili čitati samostalno. Vjerujte, fora je i jedno i drugo!

#ostanite doma i uživajte u čitanju!

*O. Tavadze: BURSUNSUL I PASKUALINA

http://www.korakpokorak.hr/upload/slikovnice/Bursunsul-i-Paskualina/Bursunsul-i-Paskulina.html

*I. Brezinova: DORA I NAOČALE

http://www.korakpokorak.hr/upload/slikovnice/Dora-i-naocale/Dora-i-naocale.html

*D. Zake: NARANČE ZA SVE

http://www.korakpokorak.hr/upload/slikovnice/Narance-za-sve/Narance-za-sve.html

# data[].attributes.attachment_link.title
Slikovnice Pučkog otvorenog učilišta Korak po korak

# data[].attributes.headline
Zagrebačko kazalište lutaka u vašem domu!

# data[].attributes.subject
Zagrebačko kazalište lutaka u vašem domu!

# data[].attributes.body
Dragi šestaši, ali i svi ostali ljubitelji kazališne umjetnosti,

preporučujem vam lutkarsku predstavu „Postolar i vrag“ Zagrebačkog kazališta lutaka, nastalu prema istoimenoj povjestici Augusta Šenoe.

Mnogi su od vas vjerojatno već pročitali lektiru „Povjestice“ , a svi vi koje ova lektira tek čeka, možete pogledati ovu predstavu. Zabavna je, traje svega 35 minuta i odličan je uvod u meni izuzetno zanimljive Šenoine povjestice, pogotovo one koje su inspirirane narodnom predajom.

Dakle, kauč, grickalice, dekica prema potrebi i u kazalište (u kojemu se inače ne jede🥱)!
Ulaz u kazalište:

https://www.zkl.hr/hr/224/Postolar+i+vrag

ili

https://www.youtube.com/watch?v=MV9QHMy1hM0&t=13s

# data[].attributes.headline
Korisni priručnici i mrežni izvori vezani uz hrvatski jezik

# data[].attributes.subject
Korisni priručnici i mrežni izvori vezani uz hrvatski jezik

# data[].attributes.body
Veliki pozdrav svima!
Budući da smo posljednje vrijeme više nego obično usmjereni na pisanu komunikaciju, predlažem vam da ukoliko ponekad imate neku nedoumicu ili poteškoću, odgovore potražite na novom portalu Instituta za hrvatski jezik i jezikoslovlje - JEZIK.HRvatski (http://jezik.hr/). Na ovom se portalu nalaze najvažniji važeći priručnici, pravopis, gramatike i sl. za školarce, ali i za sve ostale, koji vam mogu pomoći u nastavi Hrvatskog jezika na daljinu. Na portalu su i zanimljive igre, vježbe i zadatci u kojima možete na zabavan način učiti, vježbati i provjeravati svoje znanje iz hrvatskog jezika.

#Ostanimo doma i brusimo naš hrvatski!

Izdvojene korisne poveznice:

Hrvatski pravopis http://pravopis.hr/

Školski rječnik hrvatskoga jezika http://xn--rjenik-k2a.hr/

Hrvatska školska gramatika http://gramatika.hr/

Hrvatski u školi http://hrvatski.hr/

# data[].attributes.body
2. travnja, na obljetnicu rođenja Hansa Christiana Andersena, obilježava se Međunarodni dan dječje knjige.

Ukoliko želite prelistati ili čitati mnoštvo (zamislite, više od 4600) različitih knjiga za djecu, iz najrazličitijih dijelova svijeta, na čak 59 jezika, među kojima je i hrvatski, predlažem vam zanimljivu virtualnu šetnju Međunarodnom dječjom digitalnom knjižnicom ( http://en.childrenslibrary.org/).
(Možete se i ne morate registrirati, ali vjerujte - šetnja je zanimljiva.)

Mali izazov na kraju za one koji žele: Koliko ima digitaliziranih dječjih knjiga hrvatskih autora u Međunarodnoj dječjoj digitalnoj knjižnici? Odgovore možete poslati u našu virtualnu učionicu.

# data[].attributes.body
Ukoliko želite doživjeti malo gusarske pustolovine iz udobnosti svoga doba, pridružite se hrabrom gusaru Jerku i njegovoj prijateljici Mimi. Uz online zadatke na zabavan način možete provjeriti svoje razumijevanje pročitanog teksta!
Poveznica za ukrcavanje na brod: http://kuhaonica.logoped.hr/gusarskapustolovina/?fbclid=IwAR2HTimOtzD6FOL2HRWbu-OOvyLt5UG3VxGv0MqEF_Sq4ETkDlx7f9Cdxak

# data[].attributes.body
Dragi učenici, nastavnici, roditelji i svi ljudi dobre volje,
dobrodošli u zajedničku virtualnu knjižnicu OŠ Ivana Gundulića!
Budući da je knjižnica i inače mjesto susreta - učenika, učitelja, knjižničarke, kao i svih ostalih djelatnika naše škole - mjesto učenja, druženja, razmjenjivanja ideja i  informacija, neka nas i ova virtualna knjižnica, usprkos fizičkoj razdvojenosti, poveže kako bismo iz ove oluje izišli jači! 💖
(Za sva pitanja, prijedloge, komentare možete se javiti u naše virtualne učionice.🌞)
Vaša knjižničarka Martina

# data[].attributes.body
Osječka psihologinja Ida Marinić nudi nam slikovnicu kojom želi svima, i djeci i odraslima, olakšati vrijeme u izolaciji nenametljivo nas upućujući na važnost međusobnog razumijevanja, podrške i odgovornosti.
Čitajte, razgovarajte, budite jedni drugima podrška i, naravno, #ostanite doma!😍
https://carnet-my.sharepoint.com/:b:/g/personal/martina_skvrce_skole_hr/EYTtMgWFBflNj6FtDwtynLQBrYSKpCldXD8rgHRf7fJVWw?e=wBYSJY

# data[].attributes.body
Veeeliki pozdrav svima!

Želim vas ovim putem obavijestiti da je Školska knjiga, kao podrška učenju na daljinu, osigurala besplatan online pristup novom broju SMIBA i MODRE LASTE.

Uživajte u brojnim zanimljivim tekstovima i naravno – ostanite doma!

Nedostajete mi, ali često vas se sjetim i odmah se nasmijem.

Poveznica na časopise:

SMIB https://online.fliphtml5.com/kzpyj/yqlt/

MODRA LASTA https://online.fliphtml5.com/kzpyj/aery/

# data[].attributes.body
Prelistaj i po želji preuzmi časopise (puuuno brojeva😊) MOJ PLANET i PRVI IZBOR i naravno, zabavi se uz dobre sadržaje dok si doma!

https://mozaik-knjiga.hr/casopisi/moj-planet/prelistaj-casopis/

https://mozaik-knjiga.hr/casopisi/prvi-izbor/prelistaj-casopis/

# data[].attributes.body
Sve vas od srca pozdravljam uz citat brazilskog književnika Paula Coelha: „Jednog će dana sve imati savršeni smisao. Do tada se samo nasmiješi čak i kada ti teku suze te se stalno podsjećaj da se sve događa s razlogom.“
Vjerujem da se sve događa s razlogom čak i ako je teško dokučiti te razloge. Možda ih ni ne trebamo tražiti, razumjeti... Možda je jedino važno i u teškim vremenima tražiti i vidjeti zrnce dobroga. Odlučila sam se ponašati upravo ovako.
I sjetih se basne koja me oduševila kad sam je prvi put pročitala! Riječ je o basni „Sretan cvrčak“ Maje Zidar-Bogadi, a govori o jednom cvrčku koji je i u najtežim trenutcima svoga života pjevao, i pri tom strašno išao na živce jednom mrzovoljnom pauku.

Predlažem vam da pogledate animirani film na dolje navedenoj poveznici,  vi malo manji, a i vi malo veći.

Tko ima volje, narednih dana može  nacrtati neki prizor iz basne. Ili napisati par rečenica ili stihova kako priroda utječe na vas. Ili dati savjet kako izići na kraj s “paucima”😊.

Poveznica na kratak animirani film:
https://carnet-my.sharepoint.com/:v:/g/personal/martina_skvrce_skole_hr/EaMdD3WBFMdDv0Qz5W_4k-ABxEtrOIjcpVJcpv7qSiTuZw?e=k8ssTL

*Zanimljivost za kraj: Znate li da cvrčci glasnije cvrče kada temperatura zraka raste? Ako 15 sekundi brojiš koliko se puta oglasio cvrčak i tome dodaš broj 12, izračunat ćeš temperaturu u Celzijevim stupnjevima. Provjerite ovo ljeto!

(izvor: Zidar-Bogadi. Sretan cvrčak : moderne basne (+animirani film na DVD-u). Zagreb : Školska knjiga, 2019.)

# data[].attributes.body
U četvrtak 26. ožujka 2020. u 18:00 sati, Gradsko kazalište lutaka iz Splita upriličilo je online premijeru predstave „Grga Čvarak“.

Za sve one koji ga još ne poznaju ovo je dobra prilika za upoznavanje s ovim nestašnim likom, a za vas i nas starije prilika da se sjetimo neobičnog dječaka koji je nastao iz pera Ratka Zvrka, književnika konavoskih korijena.

Predstavu možete pogledati na poveznici:
https://www.youtube.com/watch?v=pCBttegDz6Q&t=1091s

# data[].attributes.body
Slikovnica za najmlađe o koronavirusu prema riječima njezine autorice nastala je kako bi se zanimljivim ilustracijama i na jednostavan način djeci približila tema COVID-a 19, ali i pružila emocionalna potpora najmlađoj populaciji.
Stoga autorica poziva roditelje i edukatore diljem svijeta da zajedno s djecom čitaju, slobodno preuzimaju i dijele ovu slikovnicu te, što je najvažnije, potiču djecu na izražavanje osjećaja koji proizlaze iz situacije u kojoj se svi nalazimo.
#osjećam - dakle postojim💕

# data[].attributes.headline
Uživajte u predstavi "Tko pjeva zlo ne misli"

# data[].attributes.subject
Uživajte u predstavi "Tko pjeva zlo ne misli"

# data[].attributes.body
Predstava "Tko pjeva zlo ne misli" hit je predstava koja je od prvih izvedbi u rujnu 2017. u Hrvatskom narodnom kazalištu u Zagrebu doživjela mnogobrojne izvedbe, pa tako i onu prošlogodišnju na Dubrovačkim ljetnim igrama.
Predstava je nastala prema djelu Vjekoslava Majera "Dnevnik malog Perice", inače izbornoj lektiri u trećem ciklusu (6., 7. i 8. r.), i scenariju kultnog filma Kreše Golika, "Tko pjeva zlo ne misli" u adaptaciji i pod redateljskom palicom  Renea Medvešeka.
#Ostanite doma i uživajte u sjajnoj glumi Zrinke Cvitešić, Dušana Bućana, Ivane Boban, Krešimira Mikića i ostalih glumaca.👏
https://www.youtube.com/watch?v=hk2ly79cc_k&feature=youtu.be